หุ้นสหรัฐฯปิดในแดนลบ
ดัชนีหุ้นดาวโจนส์  ปิดที่ 12,944.95 จุด ลดลง 4.92 จุด ด้านแนสแดค ปิดที่ 2,937.73 จุด ลดลง 14.05 จุด
22 ก.พ. 2555

ดัชนีหุ้นดาวโจนส์  ปิดที่ 12,944.95 จุด ลดลง 4.92 จุด ด้านแนสแดค ปิดที่ 2,937.73 จุด ลดลง 14.05 จุด
ตลาดหุ้นสหรัฐฯวานนี้(21 ก.พ.)  ซื้อขายกันอย่างคึกคัก โดยช่วงหนึ่งดาวโจนส์พุ่งแตะ 13,000 จุดเป็นครั้งแรกนับตั้งแต่เดือนพฤษภาคม 2008 ตามข่าวสหภาพยุโรปอนุมัติเงินช่วยเหลือรอบใหม่แก่กรีซ แต่สุดท้ายก็ขยับลงมาปิดในกรอบแคบๆจากแรงขายทำกำไรและรายงานผลประกอบการอันน่าผิดหวังของบริษัทยักษ์ใหญ่หลายแห่ง ในนั้นรวมไปถึงวอล-มาร์ต
ดัชนีหุ้นดาวโจนส์ ลดลง 4.92 จุด (0.04 เปอร์เซ็นต์) ปิดที่ 12,944.95 แนสแดค ลดลง 14.05 จุด (0.48 เปอร์เซ็นต์) ปิดที่ 2,937.73 เอสแอนด์พี ลดลง 1.93 จุด (0.14 เปอร์เซ็นต์) ปิดที่ 1,359.30
ขณะที่ราคาน้ำมันพุ่งสูงสุดในรอบ 9 เดือน หลังกรีซได้รับเงินช่วยเหลือรอบใหม่และชาติเอเชียลดการนำเข้าเชื้อเพลิงจากอิหร่านตามหลังมาตรการคว่ำบาตรของชาติตะวันตกต่อโครงการนิวเคลียร์ของเตหะราน
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม เพิ่มขึ้น 2.60 ดอลลาร์ ปิดที่ 105.84 ดอลลาร์ต่อบาร์เรล สูงสุดนับตั้งแต่วันที่ 4 พฤษภาคม ส่วนเบรนท์ทะเลเหนือลอนดอน งวดส่งมอบเดือนเมษายน เพิ่มขึ้น 1.61 ดอลลาร์ ปิดที่ 121.66 ดอลลาร์ต่อบาร์เรล สูงสุดในรอบ 9 เดือนเช่นกัน